Столтенберг: НАТО не вижда "непосредствени заплахи" за своите членове - Mediapool.bg
Столтенберг: НАТО не вижда "непосредствени заплахи" за своите членове
17:48 | 02 юли 2015 | 0 коментара
Генералният секретар на НАТО Йенс Столтенберг заяви, че алиансът не вижда "непосредствени заплахи", в опит да успокои членовете, които имат близки отношения с Русия, предаде Асошиейтед прес в четвъртък.
"Виждаме една по-настоятелна Русия, която се опитва да сплашва съседите, като насилствено променя граници", заяви Столтенберг по време на посещение в Букурещ, за да инспектира
обект, на който алиансът ще изгради командно-контролен център.
"НАТО не търси конфронтация с никого", заяви той. "Искаме обаче да осигурим сигурност за нашите членове на изток и юг", добави той.
Столтенберг ще посети по-късно Център за интегриране на силите на НАТО в Букурещ, който е подобен на тези, които ще бъдат създадени в Полша, България, Естония, Литва и Латвия. Румъния ще има също щаб на многонационална дивизия, който ще отговаря за Румъния и България.
Алиансът съобщи, че шест малки центрове ще бъдат готови до края на годината, като всеки от тях ще има персонал от 40 души, които ще участват в учения и ще могат да улеснят бързото разполагане на сили в региона.